open-index/open-wikipedia-markdown huggingface dataset:
Dahšūras

**Dahšūras** () – karališkasis nekropolis Egipte, vakariniame Nilo krante, apie 40 km į pietus nuo Kairo. Jį sudaro keletas piramidžių, iš kurių dvi – vienos seniausių visame Egipte.

Lenktoji ir Raudonoji piramidės pastatytos dar Senosios Egipto karalystės laikais valdant faraonui Sneferu (XXVII−XXVI a. pr. m. e.). Lenktoji piramidė yra savitos formos ir vaizduoja piramidžių statybų technologijos vystymąsi. Raudonoji piramidė yra pirmoji lygiašlaitė Egipto piramidė. XX−XIX a. pr. m. e. Dahšūre piramidę pastatė Amenemis II, tačiau ji vėliau buvo smarkiai pažeista. Šalia rastos kelios gerai išlikusios to meto kapavietės su moterų palaikais ir gausia juvelyrika. Senusretas III (XIX a. pr. m. e.) pastatė didelį piramidžių kompleksą, kurį sudarė centrinė piramidė ir keletas mažesnių. Panašaus amžiaus Juodoji piramidė, pastatyta Amenemio III smarkiai nukentėjo nuo erozijos. Greta jos rasta XIII dinastijos karaliaus Horo kapavietė su palaikais. Rasta ir daugiau šios dinastijos piramidžių ir kapaviečių.

Dahšūras drauge su Memfiu ir Gizos piramidėmis įtrauktas į UNESCO pasaulio paveldo sąrašą.


Vaizdas:Snefru's Bent Pyramid in Dahshur.jpg|Lenktoji piramidė
Vaizdas:BlackPyramidOfAmenemhetIII.jpg|Juodoji piramidė
Vaizdas:Pyramide-sesostris3-dunordouest.jpg|Senusreto III piramidė
Vaizdas:Dashur and South-Saqqara pyramids.jpg|Dahšūro panorama
Tahriro aikštė

**Tahriro aikštė** ( – „Išsivadavimo aikštė“) – centrinė Egipto sostinės Kairo aikštė. Ją sudaro intensyviai naudojamas transporto žiedas su žaliąja veja centrinėje dalyje. Šiaurės rytinėje dalyje yra vieno šalies išsivadavimo veikėjų Omaro Makramo paminklas, greta – jo vardo mečetė. Aplink aikštę taip pat išsidėstę: Egipto muziejus, Egipto nacionaldemokratų partijos būstinė, Mogamma (vyriausybės rūmai), Arabų Lygos būstinė, Nilo viešbutis, protestantų bažnyčia.

XIX a., kai įkurta ši Kairo dalis, aikštė pavadinta Ismailijos vardu (pagal chedivą Ismailą Pašą). Po 1919 m. revoliucijos aikštę imta vadinti Išsivadavimo vardu, bet oficialiai šis pavadinimas patvirtintas tik po 1952 m. revoliucijos. Tahriro aikštė buvo centrine 2011 m. Egipto revoliucijos įvykių arena.
Kairo Šv. Mergelės Marijos bažnyčia

**Šv. Mergelės Marijos koptų stačiatikių bažnyčia**, dar žinoma kaip **„Kabančioji bažnyčia“** (*El Muallaqa*) – koptų stačiatikių bažnyčia Egipto sostinėje Kaire, viena seniausių bažnyčių ne tik Egipte, bet ir visame pasaulyje. Ji pastatyta III a. Pavadinimas „kabančioji“ atsirado dėl jos padėties virš romėnų tvirtovės Babilono. Tiesa, per tą laiką žemės paviršius pakilo 6 m, todėl dabar tvirtovė yra praktiškai po žeme, o bažnyčia nebeatrodo esanti taip aukštai.

Kairo Šv. Mergelės Marijos bažnyčia yra svarbiausia koptų bažnyčia Kaire ir, ko gero, pati pirmoji, pastatyta bazilikos stiliumi. Ji greičiausiai pastatyta valdant koptų popiežiui Izaokui (689–692 m.), prieš tai buvusios III–IV a. bažnyčios vietoje. Tiesa, šaltiniuose bažnyčia minima tik nuo IX a. Vėliau bažnyčia ne kartą perstatyta, restauruota. Nors tradiciškai koptų popiežiaus būstinė buvo Aleksandrijoje, XI a. ji perkelta į šią bažnyčią Kaire.

Kairo Šv. Mergelės Marijos bažnyčioje yra ~110 ikonų, seniausios kurių yra iš VIII a. (tačiau dauguma – XVIII a.). Ikonostasas pagamintas iš juodmedžio, dekoruoto dramblio kaulu. Iš šių medžiagų pagamintas ir altorius su XII–XIII a. koptų kryžiumi.

1979 m. bažnyčia įtraukta į pasaulio paveldą kaip dalis Istorinio Kairo statinių.

Image:Hanging Church, Old Cairo, Egypt5.jpg|Interjero dekoras
Image:Hanging Church,Coptic Cairo.jpg|Skliautas
Image:Hanging Church8.JPG|Ikonos
File:Hanging Church, Old Cairo, Egypt9.jpg|Interjeras

## Išnašos
St Mary's stadionas

**St Mary's stadionas** – futbolo stadionas Sautamptone, Hampšyre, Anglijoje. Tai UEFA keturių žvaigždučių stadionas, talpinantis 32 689 žiūrovus. Stadione namų rungtynes žaidžia Southampton FC futbolo klubas. Pavadintas pagal Sautamptono šv. Marijos bažnyčią, esančią už kelių šimtų metrų į pietvakarius nuo stadiono.

## Istorija

St Mary's stadionas pastatytas vietoje seno *The Dell* stadiono, pastatyto 1898 m. ir talpinusio daugiau nei 15 000 žiūrovų. Statybų darbai buvo pradėti 1999 m. gruodžio mėnesį ir pabaigti 2001 m. liepą. Darbai ir vietinės infrastruktūros pagerinimas kainavo 32 milijonus svarų. Pirmosios rungtynės buvo sužaistos 2001 m. rugpjūčio 1 d. Jose ispanų klubas RCD Espanyol 4-3 įveikė FC Southampton ekipą.

## Nuorodos

* Southampton FC klubo svetainė 
* Apie stdioną footballgroundguide.com svetainėje
Greta Šapkaitė-Valuckienė

**Greta Šapkaitė-Valuckienė** (g. 1982 m. gruodžio 2 d. Vilniuje) – Lietuvos laidų vedėja, verslininkė.

## Biografija
2006 m. VGTU baigė verslo vadybą.

2011 m. kandidatavo į Vilniaus savivaldybės tarybos rinkimus, bet Lietuvos socialdemokratų partijos sąraše liko 16-oje vietoje ir į tarybą nepateko.

Buvo UAB „Mokėjimo terminalų sistemos“ (dabar UAB „Foxpay“) ir UAB „Euretonas“ direktorė.

Nuo 2014 m. gyvena Monake.

### Asmeninis gyvenimas
2010–2015 m. buvo ištekėjusi už Lino Valucko. 2013 m. gimė sūnus Aronas Konstantinas.

2020 m. San Marine ištekėjo už Dmitrijaus Pozarovo.

## Šaltiniai
Karo Dievas

**Karo Dievas** – 2005 m. prancūzų, vokiečių ir amerikiečių sukurtas filmas, režisuotas Andrew Niccol. Pagrindinį vaidmenį atliko Nicolas Cage. 2006 m. sausio 17 d. buvo išleistas filmo DVD, o tų pačių metų liepos 27 d. – Blu-ray Disc.

Filmas paremtas tikrais faktais. Cage vaidina asmenį, nelegaliai prekiaujantį ginklais, kuris turi panašumų su posovietiniu ginklų prekeiviu Viktoru Butu ir keliais kitais garsiais ginklų prekeiviais.

## Siužetas

Filme pasakojama apie emigrantų iš Tarybų Sąjungos sūnų, Jurijų Orlovą, kuris tapo vienu žinomiausiu ginklų prekeiviu pasaulyje. Jurijaus tėvai iš Odesos (Ukrainos TSR) emigravo į Jungtines Valstijas ir įsikūrė Niujorko priemiestyje, Braiton Byče, kur atidarė nuosavą restoraną. Vieno susišaudymo restorane metu, jis suvokia, kad restoranų paskirtis tiekti klientams maistą, o pats nusprendžia, kad pelningiausias verslas, kokiu jis galėtų užsiimti yra ginklų kontrabanda, mat tokiame neapykantos prisisunkusiame pasaulyje ginklų niekada nebus per daug.

Jurijus savo prekes pradeda tiekti vietinėms nusikaltėlių gaujoms. Sugriuvus Tarybų Sąjungai, daugumoje posovietinių šalių liko gausybė karinės technikos, Jurijus, padedamas jo jaunesniojo brolio Vitalijaus, tuo pasinaudoja ir netrukus jų ginklų jau galima įsigyti didžiausiuose pasaulio „karštuosiuose taškuose“.

Tačiau ne viskas klostosi kaip tikėtasi... Jurijų persekioja Interpolo agentas Džekas Valentinas, negana to, jo žmona ir sūnus jį palieka, o brolis žūsta vieno iš sandorių metu. Galop Jurijų sučiumpa, bet jis greitai yra paleidžiamas dėka gerų ryšių su JAV vyriausybe ir tęsia savo veiklą, pripažindamas, kad galbūt vėliau ta pati vyriausybė atsisuks prieš jį.

## Aktoriai
: *Aktorius – vaidmuo* 
*Nicolas Cage – Jurijus Orlovas
*Jared Leto – Vitalijus Orlovas
*Bridget Moynahan – Ava Fontaine-Orlova
*Ethan Hawke – Džekas Valentinas
*Eamonn Walker – Andrė Baptistas vyresnysis
*Ian Holm – Simeonas Vaisas
*Tanit Phoenix – Saldainiukė
*Donald Sutherland – Pulkininkas Oliveris Saufernas (tik balsas)
*Sammi Rotibi – Andrė Baptistas jaunesnysis
*Eugene Lazarev – Generolas Dmitrijus Orlovas
*Kobus Marx – Borisas

## Šaltiniai

## Nuorodos
* Oficiali svetainė
* „Karo Dievas“ svetainėje *[[Internet Movie Database]]*
* „Karo Dievas“ svetainėje *[[Rotten Tomatoes]]*
Pavieto žemės teismas

**Pavieto žemės teismas** – nuo 1566 iki 1831 metų LDK veikę bajorų teismai.

Teismų reforma, pradėta 1564 m. Bielsko seime, užbaigta 1566 m. priėmus II LDK statutą. 1794 m. prie žemės teismo prijungti kiti paviete veikę teismai. Po 1831 m. sukilimo teismai perorganizuoti į apskričių teismus.

## Sudarymo tvarka
Žemės teismo pareigūnus – teisėją (), pateisėjį () bei raštininką () – iki gyvos galvos skirdavo valdovas, pasirinkdamas iš keturių kandidatų, kuriuos siūlė patys pavieto bajorai, specialiai ta proga šaukiamuose rinkiminiuose seimeliuose.

Pagal II LDK statutą (1566) paskirtojo pareigūno paaukštinimo pareigose atveju bajorai galėjo siūlyti tik vieną kandidatą, kuris turėjo būti patvirtintas valdovo.

## Darbo tvarka
Teismas rinkosi į tris sesijas (LDK statuto numatytą dieną) per metus – vasarą, rudenį ir žiemą:
* Švč. Trejybės sesija – prasidėdavo praėjus pirmajam sekmadieniui po Sekminių (apytiksliai gegužės pabaigoje – birželį)
* Šv. Mykolo sesija – prasidėdavo rugsėjo 29 d. – po Mykolinių
* Trijų Karalių sesija – prasidėdavo sausio 7 d. – po Trijų Karalių šventės

Kiekviena sesija trukdavo tol, kol išspręsdavo visas bylas, tačiau dažniausiai apie tris savaites.

## Bylų teismingumas
Teismas sprendė civilines ir baudžiamąsias bylas, išskyrus ginčus dėl žemės ribų, kuriuos sprendė vienasmenis pavieto pakamorės teismas, bei baudžiamąsias bylas, kurios nebuvo priskirtos išimtinei pavieto pilies teismo ar kitų teismų kompetencijai.

## Kitos funkcijos
Pavieto žemės teismas vykdė ir notarines funkcijas – į teismo knygas įrašydavo testamentus, dvarų inventorius, turto pirkimo-pardavimo, įkeitimo sutartis ir kitus. Šie išrašai įgydavo teisinę galią.

Teismo pareigūnai turėjo aukštą rangą pavieto pareigūnų hierarchijoje (nes tiesiogiai bajorų išrinkti), dažnai dalyvavo sprendžiant ir kitus pavieto reikalus. Su jais dažnai savo veiksmus derindavo bei tardavosi kiti pavietų pareigūnai – maršalka, vėliavininkas, vaiskis.

Kilus abejonių dėl pavieto seimelio sušaukimo laiko ir vietos pavieto pilies teismo pareigūnai (jų kompetencijai priklausė seimelių organizavimas) koordinuodavo savo sprendimus su žemės teismo pareigūnais, kaip turinčiais didesnį autoritetą.

## Pavieto žemės teismai šiuolaikinėje Lietuvos teritorijoje
Šiuolaikinės Lietuvos teritorijos klausimus spręsdavo šie LDK pavietų žemės teismai:

Trakų vaivadija:
* Gardino pavieto žemės teismas
* Kauno pavieto žemės teismas
* Trakų pavieto žemės teismas
* Upytės pavieto žemės teismas

Vilniaus vaivadija:
* Ašmenos pavieto žemės teismas
* Breslaujos pavieto žemės teismas
* Lydos pavieto žemės teismas
* Vilkmergės pavieto žemės teismas
* Vilniaus pavieto žemės teismas

Žemaičių seniūnija:
* Žemaitijos žemės teismas

## Šaltiniai

## Nuorodos
* Vidaus reikalų istorija. 3 skyrius. Lietuvos valdymas Abiejų Tautų Respublikoje 
* Darius Vilimas, LDK pavietų žemės teismų pareigūnai 1566–1588 m. (pirmoji pavietų bajoriškųjų juristų karta) 
* Marytė Elena Tarvydienė, Žemėtvarkos pagrindai
Alba

**Alba** () – miestas Italijoje, Pjemonte, Kunėjo provincijoje. Tai Langės, kalvoto regiono centras, garsus baltais trumais, persikais ir vyno gamyba. Saldumynų gamintojas „Ferrero“ yra įsikūręs Alboje.

Yra Šv. Lauryno katedra (1486 m.), muziejus su romėnų laikų radiniais.

## Istorija
Albos kilmė yra senesnė už Romos civilizaciją, anksčiau čia gyveno keltai ir ligūrai.

Miestą, pavadintą **Alba Pompėja**, tikriausiai įkūrė Romos konsulas Gnėjus Pompėjus Strabonas, kuris tiesė kelią tarp Akvio termės () ir Turino (). Čia gimė vienas trumpiausiai valdžiusių Romos imperatorių Pertinakas.

Po Vakarų Romos imperijos žlugimo miestą nusiaubė burgundai, lombardai, frankai. XI a. Alba tapo laisvuoju miestu ir Lombardijos lygos nare. Montferrat ir Viskončiai kovėsi dėl miesto, bet vėliau jis atiteko Gonzagos šeimai, o Savojos kunigaikštis Karolis Emanuelis I jį užėmė du kartus. Vėliau dėl miesto kovėsi Prancūzija ir Ispanija. Cherasco sutartimi miestas atiteko Savojai.

Alba gavo auksinį medalį už karinę drąsą dalyvaujant italų pasipriešinime Antrojo pasaulinio karo metu. 1944 m. Albą išvadavo italų partizanai ir įkūrę Albos respubliką kelias savaites atsilaikė prieš fašistinę Salo respubliką.

## Miestai partneriai
Miestai, su kuriais Alba yra užmezgusi partnerystės ryšius:

*  Bėblingenas, Vokietija
*  Bosolelis, Prancūzija
*  Medfordas, JAV
*  Banska Bistrica, Slovakija nuo 1967
*  Sant Kugat del Valjesas, Ispanija
*  Arlonas, Belgija nuo 2004 m. kovo 1 d.
*  Bergama, Turkija

## Išnašos
Bramall Lane

**Bramall Lane** – stadionas Šefilde, Pietų Jorkšyre, Anglijoje. Talpina 32 702 žiūrovus. Jame namų rungtynes žaidžia Sheffield United futbolo klubas ir Sheffield Eagles regbio klubas. Stadione taip pat vyko kriketo varžybos ir muzikos renginiai.

## Istorija

Atidarytas kaip kriketo stadionas, kuris XIX a. buvo naudojamas ir futbolo varžyboms. Nuo 1889 m. yra Sheffield United namų stadionas. Daugiausiai žiūrovų istorijoje (68 287) susirinko 1936 m. vasario 15 d., į FA Taurės rungtynes tarp Sheffield United ir Leeds United.

Bramall Lane buvo naudojamas tarptautinėms varžyboms, tuo metu kai senasis Vemblio stadionas buvo dar statomas. 1883 m. kovo 10 d. buvo sužaistos varžybos tarp Anglijos ir Škotijos rinktinių už Londono ar Glazgo ribų.

## Nuorodos

* Stadiono informacija oficialioje Sheffield United svetainėje
Molineux stadionas

**Molineux stadionas** – futbolo stadionas Vulverhamptone, Vakarų Midlandse, Anglijoje. Namų rungtynes nuo 1889 m. žaidžia Wolverhampton Wanderers futbolo klubas. 

## Istorija

Atidarytas 1889 m., pavadintas prekybininko Benjamin Molineux garbei. Čia vyko pirmasis 1972 m. UEFA taurės finalas tarp Wolverhampton Wanderers ir Tottenham Hotspur klubų, kurį bendru 3–2 rezultatu laimėjo „Hotspurs“ klubas.

Po 1990 m. atnaujinimo Molineux buvo didžiausias ir moderniausias stadionas Anglijoje. Stadione vyko tarptautinės Anglijos vyrų ir Anglijos U21 rinktinių varžybos. 
 
## Nuorodos

* Molineux stadiono oficiali svetainė
Aprilija

**Aprilija** () – Italijos miestas Latinos provincijoje, Lacijuje. Miestas įkurtas 1936 m. balandžio 25 d.

## Šaltiniai
Maranjano valstija

**Maranjano valstija** () – Portugalijos valda, Brazilijos kolonijos administracinis vienetas dabartinės šiaurinės Brazilijos teritorijoje, egzistavusi 1621–1751 m.

## Raida
Administracinis vienetas įkurtas 1621 m., siekiant apjungti senąsias kapitonijas į didesnius vienetus. Tokiu būdu Brazilijos kolonijoje sukurtos dvi valstijos: Brazilija (pietinė) ir Maranjanas (šiaurinė). Tokie bandymai jau buvo vykdyti ir anksčiau, 1573-1578 ir 1608-1612 sukuriant Šiaurės ir Pietų Reparticijas. 

Kiekviena valstija turėjo tam tikrą kapitonijų skaičių: iš 15 kapitonijų Maranjanui priklausė 8 senųjų kapitonijų teritorijos, tačiau kadangi kai kurios jų buvo nunykusios, įkūrimo metu sudarė Maranjano valstiją sudarė 3 realios kapitonijos: Maranjano kapitonija, Paros kapitonija ir Searos kapitonija. Maranjano valstija buvo silpnesnė, nei jos pietinė kaimynė Brazilija. Pastaroji sparčiai plėtėsi ne tik į nekontroliuojamus vakarus, bet ir į šiaurę, t. y. Maranjano valstijos sąskaita. 1680 m. Maranjanas neteko vienos savo kapitonijų - Searos, kuri integruota į Brazilijos Pernambuko kapitoniją.

Vienintelė Maranjano kapitonija aktyviai vykdė plėtrą į vakarus, į Amazoniją, plėsdama visos valstijos teritorijas. Dėl to 1718 m. nuo jos atskirta nauja Piavio kapitonija.

1751 m. valstija buvo pervardinta Gran Paros ir Maranjano valstija (), ir sostinė perkelta į Beleną.
Apulijos Gravina

**Apulijos Gravina** (, ) – Pietų Italijos miestas Bario provincijoje. Ji yra šalia Gravinos upės, Vakarų Murgijoje. Čia įsikūrusi Alta Murgia nacionalinis parkas. Miesto pavadinimas atsirado iš šūkio, kurį Gravinai suteikė Šventosios Romos imperijos imperatorius Frydrichas II: *Grana dat et vina* (lot. „ji duoda javus ir vyną“).

## Istorija

Miestą įkūrė senovės graikai, kai kolonizavo Didžiąją Graikiją. Polis turėjo teisę kalti savo monetas. Diodoro teigimu, kad tai buvo Apulijos miestas, kurį romėnai atėmė iš samnitų per Trečiąjį samnitų karą (306 ar 305 m. pr. m. e.). Strabonas nurodė, kad tai buvo peucetijų pasienio miestas, o Plinijus Vyresnysis jį paminėjo tarp kitų Apulijos miestų. Apijaus kelias, jungęs Romą su Brindiziu, ėjo per Graviną. Itinerarijas teigia, kad Gravina buvo 20 mylių nuo Venosos, Apijaus kelio atšakoje, kuri vedė į Tarantą.

Vėliau miestą valdė Bizantija, lombardai ir Šiaurės Afrikos musulmonai.

Gravina buvo normanų grafystės centras Hotevilių Sicilijos karalystėje, o vėliau Neapolio karalystėje. Gravino grafas Gilbertas buvo pusseserės karalienės regentės Margaritos Navarietės pasiųstas į pusiasalį kautis su Šventosios Romos imperatoriumi. Vėliau miestas atiteko Jonui, Duraco grafui. Normanai miestą vadino **Garagnone** ar **Garaynone**.

1386–1816 m. Gravina priklausė Orsiniams: čia gimė popiežius Benediktas XIII (tikrasis vardas – Pietro Francesco Orsini) 1649 m. Feodalinė priespauda sukėlė daugybę riaušių, ypač tarp 1789 m. ir 1861 m.

Graviną apgriovė sąjungininkų bombardavimai per Antrąjį pasaulinį karą.

## Kultūra
Gravinoje vyksta viena seniausių mugių Europoje: Šv. Jurgio mugė vykstanti kiekvieną balandį nuo 1294 m.

## Išnašos
Arcanas

**Arcanas** () – miestas Pietų Italijoje, Kampanijoje, Neapolio provincijoje. Arcanas yra 9 km į šiaurę nuo Neapolio. 2004 m. gruodžio 31 d. mieste buvo 37994 gyventojai, o plotas buvo 4.68 km².

## Gyventojų skaičiaus kitimas


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:45000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:4837
  bar:1871 from: 0 till:5562
  bar:1881 from: 0 till:6027
  bar:1901 from: 0 till:7443
  bar:1911 from: 0 till:8202
  bar:1921 from: 0 till:8743
  bar:1931 from: 0 till:10156
  bar:1936 from: 0 till:10819
  bar:1951 from: 0 till:13225
  bar:1961 from: 0 till:15842
  bar:1971 from: 0 till:24035
  bar:1981 from: 0 till:34961
  bar:1991 from: 0 till:40098
  bar:2001 from: 0 till:38510

PlotData=

  bar:1861 at:4837 fontsize:XS text: 4837 shift:(-8,5)
  bar:1871 at:5562 fontsize:XS text: 5562 shift:(-8,5)
  bar:1881 at:6027 fontsize:XS text: 6027 shift:(-8,5)
  bar:1901 at:7443 fontsize:XS text: 7443 shift:(-8,5)
  bar:1911 at:8202 fontsize:XS text: 8202 shift:(-8,5)
  bar:1921 at:8743 fontsize:XS text: 8743 shift:(-8,5)
  bar:1931 at:10156 fontsize:XS text: 10156 shift:(-8,5)
  bar:1936 at:10819 fontsize:XS text: 10819 shift:(-8,5)
  bar:1951 at:13225 fontsize:XS text: 13225 shift:(-8,5)
  bar:1961 at:15842 fontsize:XS text: 15842 shift:(-8,5)
  bar:1971 at:24035 fontsize:XS text: 24035 shift:(-8,5)
  bar:1981 at:34961 fontsize:XS text: 34961 shift:(-8,5)
  bar:1991 at:40098 fontsize:XS text: 40098 shift:(-8,5)
  bar:2001 at:38510 fontsize:XS text: 38510 shift:(-8,5)

TextData=
  fontsize:S pos:(20,20)
  text:Duomenys iš ISTAT
Te Manga

**Te Manga** () – aukščiausia viršukalnė Kuko Salose (Naujosios Zelandijos valda). Stūkso pagrindinėje salyno saloje Rarotongoje. Aukštis – 653 m. Kalnas vulkaninės kilmės. Šlaitai statūs, skardingi, tankiai apaugę tropine augmenija.

## Šaltiniai
Tranis

**Tranis** () – uostamiestis pietų Italijoje, Apulijoje, Barletos-Andrijos-Tranio provincijoje. Įsikūręs prie Adrijos jūros, 40 km į šiaurės vakarus nuo Bario.

## Istorija

Miestas *Turenum* pirmąkart paminėtas *Tabula Peutingeriana*, senovės romėnų kelionių žurnalo XIII a. kopijoje. Miestą vėliau valdė lombardai ir Bizantija. Tik nuo IX a. yra patikimų žinių apie Tranio gyvenvietę.

Tranio aukso amžius buvo XI a., kai jis buvo archivyskupystės centras vietoje Apulijos Kanozos, kurią sugriovė saracėnai. Tranio uostas tada tiko kryžiuočiams ir smarkiai išsiplėtė, tapdamas svarbiausiu Adrijos jūroje. 1063 m. Tranyje išėjo *Ordinamenta et consuetudo maris*, „seniausias išlikės jūreivystės kodeksas Vakarų Europoje“. Tuo metu daug turtingų šeimų iš jūrinių Italijos respublikų (Amalfis, Piza, Ragusa ir Venecija) įsikūrė Tranyje. O Tranis nuo XII a. turėjo konsulą Venecijoje. Tranis taip pat konsulus turėjo Anglijoje, Nyderlanduose ir kitose šalyse, su kuriomis prekiavo Viduramžiais. Frydrichas II Tranyje pastatė milžinišką pilį. Jo valdymo metu miestas itin klestėjo.

XII a. Tranyje buvo viena didžiausių žydų bendruomenių Pietų Italijoje. Čia gimė garsiausias viduramžių Italijos rabinas Isaiah ben Mali di Trani (apie 1180–1250 m.), žymus komentatorius ir Halachos žinovas. Žymus Talmudo žinovas Moses ben Joseph di Trani (1505–1585 m.) gimė Salonikuose, praėjus 3 metams po to kai jo šeima pabėgo iš Tranio dėl antisemitinių persekiojimų.

Valdant Anžu ir Aragonui Tranio žydus persekiojo dėl dominikonų spaudimo. Valdant Burbonams Pietų Italija pakilo iš ekonominės krizės, buvo pastatyta daug grąžių pastatų. Tranis buvo provincijos sostinė iki Napoleono laikų, kai Joachim Murat tą teisę perdavė Bariui. 1799 m. prancūzai sukėlė Tranio gyventojų skerdynes prijungiant miestą prie Neapolio respublikos.

Skolanovos sinagoga išliko ir po daugybės metų tarnavimo kaip bažnyčia vėl tapo sinagoga. Sant’Anna bažnyčia yra kita viduramžių sinagoga.

## Išnašos
Simon & Garfunkel

**Simon & Garfunkel** – žymus amerikiečių duetas, kurį sudarė Polas Saimonas ir Artas Garfunkelis. Jų atliekama muzika apibūdinama kaip folkrokas, lengvasis rokas, folk muzika.

Duetas susikūrė 1957 m. Forest Hilso rajone, Niujorke. Abu atlikėjai lankė tą pačią mokyklą, kurioje ir susipažino. Duetas išgarsėjo 1964 m., sukūręs ir atlikęs dainą *[[The Sounds of Silence]]*. XX a. septintajame dešimtmetyje jie taip pat sukūrė kitus žymiausius savo kūrinius – *Cecilia, Mrs. Robinson, A Hazy Shade of Winter, [[El cóndor pasa|El Condor Pasa (If I Could)]]*.

1970 m. duetas iširo, vėliau Saimonas su Garfunkeliu ne kartą epizodiškai koncertavo kartu (paskutinį kartą, 2010 m.), bet naujų albumų nebeišleido.

Dueto dainos panaudotos daugelyje įvairių filmų, televizijos laidų, perdainuotos kitų atlikėjų.

## Apdovanojimai
* Grammy:
** 1969 m.: metų įrašas, geriausias šiuolaikinės pop muzikos atlikimas (duetas ar grupė) – už „Mrs. Robinson“, geriausias vizualinio meno garso takelis – už „The Graduate“;
** 1971 m.: metų įrašas, metų albumas, metų daina, geriausia šiuolaikinė daina, geriausia instrumentinė aranžuotė, geriausia įrašo inžinerija – už „Bridge over Troubled Water“;
** 2004 m.: už pasiekimus per visą gyvenimą;
* BRIT Awards:
** 1978 m.: geriausias albumas per paskutinius 25 metus – už „Bridge Over Troubled Water“.

## Diskografija

* *Wednesday Morning, 3 A.M.* (1964 m.)
* *Sounds of Silence* (1966 m.)
* *Parsley, Sage, Rosemary and Thyme* (1966 m.)
* *Bookends* (1968 m.)
* *Bridge Over Troubled Water* (1970 m.)

## Nuorodos
*
Arvydas Kregždė

**Arvydas Kregždė** (g. 1942 m. sausio 2 d. Biržų rajonas) – Lietuvos politinis bei visuomenės veikėjas.

## Biografija
Nuo 1949 m. mokėsi Suosto septynmetėje, Legailių mokykloje, 1960 m. baigė Biržų 2-ąją vidurinę mokyklą. Mokėsi Vilniaus politechnikume, studijavo Kauno politechnikos instituto Vilniaus filiale, 1975 m. baigė Vilniaus inžinerinį statybos institutą, įgijo inžinieriaus elektriko specialybę.

Nuo mažens sportavo – dalyvaudavo lengvosios atletikos, teniso varžybose.

1963–1969 m. ir 1977–1979 m. dirbo LSSR statybos ministerijoje inžinieriumi, vyr. inžinieriumi, skyriaus viršininku. 1969–1973 m. Vilniaus miesto liaudies deputatų tarybos Vykdomojo komiteto KSV skyriaus viršininkas. 1973–1974 m. Vilniaus 2-ojo statybos tresto GTK valdybos viršininkas. 1974–1977 m. Utenos statybos tresto aikštelės valdytojo pavaduotojas. 1979–1991 m. LSSR valstybinio akademinio operos ir baleto teatro direktorius-tvarkytojas.

1991–1993 m. Valstybinio Jaunimo teatro direktorius. 1993 m. Lietuvos ir JAV firmos „Inter Atlantic Investment Company“ generalinio direktoriaus pavaduotojas. 1994–2006 m. LR Seimo kancleris.

2012–2020 m. Seimo nario Gedimino Kirkilo padėjėjas-sekretorius.

Nuo 1993 m. Vilniaus biržiečių klubo „Krivūlė“ prezidentas. Nuo 2005 m. Lietuvos regionų krepšinio lygos viceprezidentas, 2011–2015 m. prezidentas. Nuo 2007 m. Lietuvos socialdemokratų partijos narys, LSDP sekretoriato Bendrųjų reikalų skyriaus vedėjas.

Žmona Gailutė – teisininkė, dukros Gabija Marija – teisininkė, Kornelija Julija – filologė.

## Įvertinimas
* 1986 m. LTSR nusipelnęs kultūros ir švietimo darbuotojas 
* 2002 m. NATO atminimo medalis
* 2004 m. ordino „Už nuopelnus Lietuvai“ Karininko kryžius 

## Šaltiniai
Kalnų slidinėjimo centras Kalita

**Kalnų slidinėjimo centras „Kalita“** (arba ***Kalitos kalnas***) – aktyvaus turizmo, poilsio ir pramogų parko dalis Anykščiuose ant Kalitos kalno. Kalita – iš gretimų kalvų labiausiai išsiskirianti rytiniame miesto pakraštyje iškilusi kalva. Pramogų parkas įrengtas 2009 m.

## Legenda

Kalitos kalnas minimas Antano Vienuolio padavimuose. Anot anykštėno rašytojo, ant Kalitos kalno kadaise buvo didelis turtingo ir galingo bajoro Nykščio dvaras, o kaimyninėse kalvose – jo saugoma Vorutos pilis. Ją užpuldavo ir susivaidiję Lietuvos kunigaikščiai, ir Livonijos ordino, Pskovo kunigaikščių būriai. Laikui bėgant pasibaigė ir Vorutos valdovo, bajoro Nykščio, giminė, jos garbė ir galybė. Bajoro Nykščio rūmų ant Kalitos nė griuvėsių nebeliko, tik tebestūkso Anykščių kalnuose vienišas kaip balnas dviem kuprom piliakalnis…

## Žiemos trasa

Kalvų masyvas užima apie 500×300 m dydžio plotą. Slidinėjimo trasų ilgis – 250–350 m, aukščių skirtumas – 40 m. Aktyviam poilsiui žiemą čia parengiamos ir veikia įvairaus sudėtingumo (mėlynos, raudonos) kalnų slidinėjimo trasos ir sniego parkas snieglentininkams. Yra 4 slidininkų keltuvai. Tamsiuoju paros metu trasos apšviečiamos. Yra 6 sniego gaminimo patrankos, sniego lyginimo mašina. Teikiamos slidinėjimo instruktoriaus paslaugos vaikams ir pradedantiesiems.

## Vasaros trasa

Kalitos kalnas yra ypatingas tuo, kad ant jo galima pramogauti ištisus metus – čia nuo 2009 m. veikia pirmoji Lietuvoje  vasaros rogučių trasa, įrengta vokiečių firmos „*Josef Wiegand GmbH*“. Tai puiki aktyvaus poilsio alternatyva visai šeimai. Anykščių trasa yra dvibėgė ir žymiai modernesnė negu vienbėgės. Be to, kalnas yra unikalus, turintis skirtingo nuolydžio atkarpas, kurios leidžia patirti įvairesnių pojūčių. Trasa galima leistis tiek vasarą, tiek žiemą. Oro sąlygos didelės reikšmės nesudaro. Svarbu, kad temperatūra būtų ne žemesnė kaip minus 10 laipsnių ir nebūtų konstrukcijų apledėjimo. Rogutės yra keliasdešimt metrų nuo slidinėjimo trasos. Pavargę slidininkai gali pailsėti ir slides pakeisti į rogutes.

Šio tipo vasaros rogučių trasa besileidžiant žemyn pačiam galima pasirinkti nusileidimo greitį. Rogutėse sumontuoti išcentriniai stabdžiai neleidžia važiuoti didesniu nei 40 km/h greičiu. Saugos diržai užtikrina papildomą saugumą. Pramoga yra saugi net ir nedideliems vaikams. Visą trasą nuolatos prižiūri ir reguliuoja keli darbuotojai. Į vienas rogutes lengvai telpa du suaugę žmonės. Nusileidus nuo kalno, net nereikia išlipti. Rogutės kartu su „ekipažu“ pakeliamos į kalną ir vėl galima leistis žemyn. Tai nusileidimą linksmaisiais kalneliais primenanti pramoga.

Atrakciono bendras ilgis yra 500 m., trasoje yra penki posūkiai, tramplinas ir kilpa. Ši trasa Valstybinio turizmo departamento prie Ūkio ministerijos pripažinta „Sėkmingiausiu 2009 metų turizmo infrastruktūros projektu“.

## Šaltiniai

## Nuorodos
* Kalitos kalno tinklalapis
Čerinjola

**Čerinjola** () – miestas Italijoje, Apulijoje, Fodžos provincijoje, 40 km į pietryčius nuo Fodžos. Pagal plotą tai trečias miestas Italijoje po Romos ir Ravenos.

## Istorija

Čerinjoloje buvo Furfane, Via Traiana stotis tarp Apulijos Kanozos () ir Ordonos ().

Čerinjola yra miestas nuo Romos laikų ir buvo atstatyta po 1731 m. žemės drebėjimo. Pagrindinis verslas yra žemės ūkis. 1503 m. ispanas Gonzalo de Córdoba nugalėjo prancūzą Louis d'Armagnac netoli miesto vykusiame Čerinjolos mūšyje, užtikrindamas Ispanijos valdžią Neapolio karalystėje.

Tai filologo Nicola Zingarelli, Zingarelli žodyno sudarytojo, ir sindikalisto (ekonominės sistemos atstovo) Giuseppe Di Vittorio gimtinė. Achille LaGuardia, Niujorko mero Fiorello LaGuardia tėvas, kilęs iš čia.

## Sportas
* Audace Cerignola – futbolo klubas;
* Namų rungtynes žaidžia Stadio Domenico Monterisi arba kitaip Campo Littorio, talpinančiame 7,4 tūkst. žiūrovų.

## Rosso di Cerignola DOC

Rosso di Cerignola DOC – raudonasis Italijos vynas. Derlius negali viršyti 14 tonų iš hektaro, o alkoholio turi būti mažiausiai 12%. Vynas tuti bent 55% Uva di Troia, 15-30% Negroamaro ir iki 5% of Sangiovese, Barbera, Montepulciano, Malbec ir Trebbiano rinkinį. Jei vynas turi etiketę *Riserva*, tai jis turi būti bent 2 metus laikomas ąžuolo statinėse ir turėti ne mažiau 13% alkoholio

## Miestai partneriai
Miestai, su kuriais Čerinjola yra užmezgusi partnerystės ryšius:

*  Vicinis, Italija
*  Montila, Ispanija
*  Nemiūras, Prancūzija

## Išnašos
Stasys Valančius

**Stasys [[Valančius]]**:

* Stasys Valančius (1951) – tapytojas, politikas;
* Stasys Valančius (1960) – politikas.
Fodžos provincija

**Fodžos provincija** () – Italijos provincija Apulijoje.

Provincija taip pat vadinama **Kapitanata** (*Catapanata*), nes priklausė Italijos katepanatui Bizantijos provincija). Provincijos sostinė yra Fodža.

## Geografija

Fodžos provincija dalinama į dvi dalis: sritis aplink Fodžą vadinama Tavolierė, o į bato pentiną panašiame Italijos pusiasalyje yra Garganas.

Tavolierė (nuo žodžio *tavolo* „stalas“) yra žemumos, svarbios žemės ūkiui (auginami greipfrutai, alyvuogės, kietagrūdžiai kviečiai, pomidorai). Ji vadinama Italijos aruodu dėl auginamų kviečių svarbos.

Garganas yra kalnuotas, miškingas pusiasalis. Čia išlikę reliktinių ąžuolų, bukų miškų (vadinamasis Šešėlių miškas_. Gargano pakrantėje daug paplūdimių, išvystytas turizmas. Šiaurėje yra du dideli druskingi ežerai Lezina ir Varanas.

## Pagrindiniai miestai
Didžiausi Fodžos provincijos miestai (gyv. skaičius 2021 m.):
* Fodža (137,9 tūkst.)
* Čerinjola (55,0)
* Manfredonija (50,7)
* San Severas (49,5)
* Lučera (29,7)
* San Džovani Rotondas (25,2)
* Orta Nova (16,5)
* Toremadžiorė (16,1)
* San Nikandro Garganikas (13,7)
* Apričena (12,3)
* Lamiso San Markas (11,9)
* Viestė (11,0)
* Monte Sant Andželas (10,8)

## Šaltiniai
Didbutelis

**Didbutelis** () – talpyklė didelis butelis, paprastai 20-60 litrų talpos, nors kartais didbuteliais vadina butelius pradedant vieno galono (3,8 l) ar 5 litrų talpa. Didžiausi didbuteliai būna 25 l talpos. 

Didbuteliai pirmiausia naudojami skysčių (vandens, chemikalų) pervežimui ir laikymui.
Polipropileniniuose didbuteliuose laboratorijose paprastai laiko ir gabena distiliuotą vandenį. Tokie buteliai paprastai pripildomi per viršų (per kakliuką), o vanduo išleidžiamas pro čiaupą apatinėje dalyje. 

Dažnai didbuteliuose gamina namų gamybos gėrimus (vyną, girą ir pan.). 

## Gėrimų gamyba
Stikliniuose ir plastikiniuose didbuteliuose gamina vyną, midų, girą, alų. Tokius butelius paprastai užkemša guminiais ar pan. kamščiais, neleidžiančiais į rūgstantį gėrimą patekti bakterijoms ir deguoniui. 

Darant naminį alų didbuteliuose dažnai atlieka pirminį rauginimą, o po to perpila į kitus didbutelius ar paprastus butelius išlaikymui. 

Gėrimų gamyboje naudojami didbuteliai dažnai apipinami vytelėmis. 

D. Britanijoje 4,5 l talpos didbuteliai, naudojami gėrimų gamyboje, vadinami *demijohn*.

## Naudojimas laboratorijose
Šiuolaikinėse laboratorijose paprastai naudojami plastikiniai didbuteliai, nors daug kur iki šiol tebenaudojami stikliniai didbuteliai, pagaminti iš nedužaus ir rūgštims bei halogenidams atsparaus stiklo. 

Laboratoriniuose didbuteliuose paprastai laiko tirpiklius ar dejonizuotą vandenį. Tokie didbuteliai dažnai turi čiaupelius turiniui pilstyti. 
Laboratorijose į didbutelius dažnai pila atliekinius tirpiklius ir kitas chemines atliekas. 

## Nuorodos
Petras Balčiūnas

**Petras [[Balčiūnas]]**:

* Petras Balčiūnas (1902) – pedagogas, žurnalistas, redaktorius;
* Petras Balčiūnas (1950) – žurnalistas, poetas.
Bonnie Wright

**Bonnie Francesca Wright** (g. 1991 m. vasario 17 d.) – anglų modelis ir aktorė, išgarsėjusi kaip Džinė Vizlė filme „Haris Poteris“.

## Biografija
Bonnie gimė Londone, Anglijoje, juvelyrinių dirbinių komp. savininkų šeimoje (tėvai Sheila Teague ir Gary Wright). Ji – antrasis vaikas šeimoje, turi vyresnįjį brolį Lewį. Wright lankė Prior Western pradinę mokyklą, vėliau – King Alfred. Besifilmuodama Hario Poterio paskutinėse dalyse (Haris Poteris ir mirties relikvijos 1,2 dalis) ji pradėjo mokslus Londono University of the Arts: London College of Communication. Ji planuoja tęsti aktorės karjerą ir dirbti užkulisiuose (behind-the-scenes).

## Asmeninis gyvenimas
2010 m. vasario mėnesį Bonnie patvirtino, kad susitikinėja su britų aktoriumi Jamie Campbell Bower. 2011 m. balandį jie susižadėjo. Pora praėjus metams po susižadėjimo išsiskyrė.

## Filmografija
Masejas

**Masejas** () – miestas šiaurės rytų Brazilijoje, Atlanto vandenyno pakrantėje, prie Mundau lagūnos. Alagoaso valstijos sostinė. Yra jūrų uostas (eksportuojamas cukrus), Zumbi dos Palmares tarptautinis oro uostas, plentų mazgas. Tekstilės, cukraus, chemijos pramonė. Veikia Alagoaso federalinis universitetas (įkurtas 1961 m.).

## Istorija

Miesto pavadinimas kilo iš indėniško žodžio ir reiškia iš žemės ištrykštančias vandens sroves, kurių pasitaiko Masejo apylinkėse. Gyvenvietė susikūrė XIX a. pr. kaip medienos eksporto ir cukraus pramonės centras. 1839 m. Masejas tapo valstijos sostine.

## Šaltiniai
Pajūrio tuopa

**Pajūrio tuopa** – savivaldybės saugomas botaninis gamtos paveldo objektas. Augo Pajūrio miestelyje, Šilalės rajone. Medžio rūšis – baltoji tuopa (*Populus alba* L.). Tuopos kamieno apimtis 1,3 metro aukštyje – 655 cm, medžio aukštis apie 40 m. Paskelbta saugomu 2006 m.

## Nuorodos
* Saugomų teritorijų valstybės kadastras
Antroponimika

**Antroponimika** ( – „žmogus“, *onyma* – „vardas“) – mokslas, tiriantis antroponimus. Visų asmenvardžių – žmogaus vardų, pavardžių, tėvavardžių, pravardžių, slapyvardžių, dievų vardų ir kt. – visuma vadinama antroponimija.

Antroponimika yra viena iš onomastikos krypčių. Iki XX a. vid. buvo vartojama vien onomastikos sąvoka. Tai viena iš lingvistikos šakų, tiriančių tikrinius vardus, visą informaciją, kurią gali duoti vardas:
* žmogaus asmeninių savybių charakteristiką;
* asmens ryšį ir santykį su tėvu, gimine, šeima;
* žinias apie asmens tautybę, užsiėmimus, kilmę, susijusią su konkrečia vietove;
* žmogaus priklausymą kastoms, klanams.
Antroponomika tiria visas antroponimų vartojimo kalboje reikšmes, juos identifikuoja, diferencijuoja pagal vardų kitimus, susijusius su asmens amžiumi, šeimyninės ar visuomeninės padėties pasikeitimu jo gyvenime, įstojimu į slaptąsias draugijas, religijos pakeitimu ir t. t.

Įvairiose pasaulio šalyse ir kultūrose vardų suteikimo ir jų turėjimo tradicijos yra skirtingos. Pavyzdžiui, kiniškų vardų sistema yra pagrindas daugeliui Rytų Azijos šalių, o greta Kinijos esančio Tibeto vardai remiasi indiškų vardų tradicijomis.

## Taip pat skaitykite

* Toponimika

## Šaltiniai

## Nuorodos
*
Palmasas

**Palmasas** () – miestas vidurio Brazilijoje (geografiniame centre), serado kalvose, greta Tokantinso upės. Tokantinso valstijos sostinė. Yra regioninis oro uostas, plentas į Brazilijos miestą. Maisto pramonė. Prekybinis žemės ūkio regiono centras (auginamos sojos, ananasai, verčiamasi gyvulininkyste). Vystomas turizmas. Veikia valstijos universitetas.

## Istorija

Iki 1989 m. dabartinio miesto vietoje tebuvo plantacijos ir Vila Kanelos kaimas. Tačiau paskutiniajame XX a. dešimtmetyje pradėti valstijos sostinės statybos darbai.
Napoleono pušis

**Napoleono pušis** arba **Gailiškės pušis** – botaninis gamtos paveldo objektas, paskelbtas saugomu 2010 m. Auga Kukečių seniūnijoje, Kelmės rajone, Gailiškės kaime, šalia kelio į Jautmalkę, Kurtuvėnų regioninio parko centrinėje dalyje.

Medžio rūšis – paprastoji pušis (*Pinus sylvestris* L.). Pušies kamieno apimtis 1,3 metro aukštyje – 3,30 m, aukštis – 25 m., 4 m aukštyje šakojasi į 3 kamienus. Medžio amžius apie 250 m.

## Legenda
Gailiškės kaimo gyventojai iš kartos į kartą perduoda pasakojimą apie Napoleono auksą, kurį prie pušies užkasė traukdamasi prancūzų kariuomenė. Per daugelį metų legenda apie lobį buvo pagražinta įvairiais stebuklais – kalbėta, kad prie pušies vaidenasi.

## Nuorodos
* Saugomų teritorijų valstybės kadastras  
* Pušys su koplytėlėmis
Bakabalis

**Bakabalis** () – miestas šiaurės rytų Brazilijoje, Maranjauno valstijoje, 250 km į pietus nuo San Luiso, prie Mearino upės. Pro miestą eina Beleno-Terezinos plentas. Maisto, tekstilės (medvilnės valymo) pramonė. Žemės ūkio regiono prekybinis centras (medvilnė, ryžiai, palmės). Yra katedra, ligoninė.

Savivaldybės plotas – 1683 km², gyventojų skaičius – 105 094 (iš jų 81 810 mieste, 2021 m.).

## Istorija

Bakabalis įkurtas 1920 m., pavadintas pagal vynpalmių rūšį *Oenocarpus bacaba*. Miestas išaugo XX a. 8 dešimtmetyje.

## Šaltiniai
Andriejaičių ąžuolas

**Andriejaičių ąžuolas** – savivaldybės saugomas botaninis gamtos paveldo objektas. Auga Andriejaičių kaime, Šilalės rajone. Medžio rūšis – paprastasis ąžuolas (*Quercus robur* L.). Ąžuolo kamieno apimtis 1,3 metro aukštyje – 510 cm, aukštis – 26,5 m. Paskelbtas saugomu 2006 m. Amžius nėra nustatytas, bet manoma, kad jam galėtų būti per 300 metų.

Andriejaičių ąžuolui vardas prigijęs nuo Andriejaičių kaimo, kurio žemėje jis auga. Tai vieta ant ledynmečiu suformuoto Akmenos upės slėnio šlaito viršaus. Po medžiu išlikę senieji kryžiai liudija čia buvus senąsias kapinaites. Ąžuolas gyvybingas, turintis plačią lają. 

Išlikę pasakojimų apie Andriejaičių ąžuolą. Pasak vieno iš jų, anksčiau šioje vietoje augęs dar didesnis ąžuolas, į kurio drevę sutilpdavę 5 veršiai. Dar pasakojama apie Vytautą Didįjį, kuris su savo kariauna jodamas pro šalį čia pietus laikė.

## Šaltiniai

## Nuorodos

* Saugomų teritorijų valstybės kadastras 
* Savivaldybės saugomų gamtos paveldo objektų sąrašas  *silale.lt*
Asisas

**Asisas** () – miestas pietų Brazilijoje, San Paulo valstijoje, 126 km į pietryčius nuo Prezidente Prudentės. Yra oro uostas, seniau veikė geležinkelio stotis. Maisto (kavos, likerio), medvilnės apdirbimo, baldų pramonė. Vyskupijos centras.

## Istorija

Asisas įkurtas 1905 m., pastatyta koplyčia. Sparčiau plėstis pradėjo 1914 m. nutiesus geležinkelį. Miesto teisės suteiktos 1915 m.

## Šaltiniai
Tėvavardis

**Tėvavardis** (, , ) – sudėtinė asmenvardžio dalis, susijusi su jo tėvo, senelio vardu. Šios vardo formos gali siekti ir gilesnius giminystės su protėviais ryšius. Mokslinėje literatūroje tėvavardžiui apibrėžti naudojama **patronimo**  sąvoka. Giminystės ryšys gali būti siejamas ir su asmens motinos bei jos protėvių iš motinos pusės vardais. Nors tėvavardžiai dar plačiai naudojami daugelyje pasaulio tautų, tačiau juos keičia šeimų vardai, t. y. pavardės.

Lietuvoje naudojama tradicinė dvinarė sistema – vardas ir pavardė, nors sovietmečiu į pasus ir kitus dokumentus ir buvo dirbtinai įrašomas tėvo vardas, buvo skatinama jį naudoti. Rytų slavų kraštuose ir Bulgarijoje išlaiko tradicijas trinarė sistema – vardas, tėvavardis ir pavardė. Kai kuriose tautose tėvavardis neatsiejamas nuo tradicijos suteikti kelis vardus, taip pat turėti net kelias pavardes.

Tėvavardžiai paprastai „išduoda“ jų atsiradimą šeimos varde, t. y. pavardėje. Daugelis keltų, anglų, skandinavų, iberų, slavų, dalis baltų pavardžių kilę iš tėvavardžių, pvz., Vilson – Viljamo sūnus, Fernandez – Fernando sūnus, Karlson – Karlo sūnus, Ivanov – Ivano sūnus. Kitose tautose prigijo tėvo paskutinio vardo suteikimas vaikams bei sutuoktinei. Tokiose šalyse, kaip Islandija, naudojama dvinarė sistema – vardas ir tėvavardis, o pavardes gali turėti tik užsieniečiai.

## Šaltiniai

## Nuorodos

* Lietuvių vardų kilmės žodynas 
* Tėvavardžiai tarybiniuose gimimo liudijimuose
* TSRS pasų sistema, 1974 m. (rusų k.)
Taurostos parkas

**Taurostos parkas** – parkas, esantis Jonavoje, ties Taurostos g. 11, teritorijoje tarp Neries upės ir Taurostos gatvės, augantis apie 10 ha ploto sodintų želdinių masyvas. Šalia parko upėje driekiasi Jonavos Neries sala. Įrengtas Kunigiškių tvenkinys, poilsiavietė su maudymosi vieta, mašinų parkavimo aikštelėmis, lauko baldais ir laužavietėmis. Paneriu vingiuoja dviračių takas (Jonava-Achema), čia įsikūrusių gyventojų naudojamas privažiavimui prie gyvenamųjų namų.

Želdinių masyvas, nors ir vadinamas Taurostos parku (pagal Taurostos upelio pavadinimą), detaliojo plano neturi. Jam reikalingos nemažos išlaidos (toponuotraukos plotas su gretimybėmis sudarys apie 25 ha; plano parengimas kainuotų apie 10 000-12 000 litų). Yra tam tikrų komercinių pasiūlymų šioje vietoje steigti pramogų centrą, kuris apimtų net salą Neries upėje.

## Literatūra

* Informacija dėl Taurostos parko išsaugojimo strategijos.doc (Urbanistikos skyriaus vedėjas architektas Julius Zonys)
* Dvidešimt trečiojo Jonavos rajono savivaldybės tarybos posėdžio protokolinis sprendimas Nr. B 25-25, kuriuo Urbanistikos skyriaus vedėjas įpareigotas parengti Taurostos parko išsaugojimo strategiją

## Nuorodos

* Taurostos parko Jonavoje sutvarkymo projektas
Raganos uosis

**Raganos uosis** – botaninis gamtos paveldo objektas, saugomu paskelbtas 1960 m., gamtos paminklu – 2000 m. Auga Plungės rajone, Plateliuose, buvusio Platelių dvaro parke. Medis patenka į Žemaitijos nacionalinio parko teritoriją.

## Apie medį
Medžio rūšis – paprastasis uosis (*Fraxinus excelsior* L.). Medžio kamieno apimtis 1,3 metro aukštyje – 730 cm, aukštis – 32 m, lajos aukštis – 14 m, lajos plotis – 27 m. Medžio amžius – virš 200 m. Medis viršijo gamtinę brandą. 2008 m. audra nulaužė centrinį kamieną.

## Istorija
Pasakojama, kad senovėje raganos ir velniai klaidindavę žmones, norėdami iš jų atimti gėrybes. Buvęs vienas atsitikimas, kai kaimo moterėlę, beeinančią vėlų vakarą namo, raganos paklaidinusios. Moterėlė puldinėjusi po dvaro parką įsivaizduodama, kad čia esanti jai nepažįstama giria. Klaidžiojusi ji, kol pavargusi. Tada prisėdusi prie uosio pailsėti ir užsnūdusi. Tuo metu ragana griebusi iš jos duonos kepalą ir jau buvo jį bekandanti, kai užgiedojo gaidžiai...
Užpykusi ragana trenkusi į medį duonos kepalą, kuris gumbu pavirtęs... O medis žmonių pradėtas Raganos uosiu vadinti.

Kiti žmonės pasakoja, kad velnias keturis uosius suglaudęs ir jie suaugę į vieną kamieną. Ar kad moteris skarele aprišusi tris užburtus medžius, ant kurių nenutūpdavę paukščiai. Tie medžiai suaugo, o skarelės mazgo žymė išliko.


Vaizdas:Raganos uosis (1).jpg
Vaizdas:71 - Raganos uosis.jpg
Vaizdas:66 - Raganos uosis.jpg


## Nuorodos
* Saugomų teritorijų valstybės kadastras  
* Paminkliniai medžiai Lietuvoje. Raganos uosis
Bažė

**Bažė** () – miestas pietų Brazilijoje, Pietų Rio Grandės valstijoje, 375 km į pietvakarius nuo Porto Alegrės, ~40 km nuo Urugvajaus sienos. Yra oro uostas, stotis prie Urugvajanos–Rio Grandės geležinkelio. Odos apdirbimo, vilnos, maisto (ypač mėsos konservų, pieno produktų), chemijos pramonė. Veikia 1989 m. įkurtas universitetas. Žemės ūkio regiono, kuriame verčiamasi galvijų, arklių, avių auginimu, sėjami kviečiai, ryžiai, kukurūzai, prekybinis centras. Bažės apylinkėse yra klinties, kaolino, akmens anglių, vario rūdos telkinių.

## Istorija

Bažė įkurta XIX a. pr. svarbiame kelyje tarp Porto Alegrės ir Montevidėjaus. 1820 m. pastatyta Šv. Sebastijono bažnyčia. Miesto teisės suteiktos 1859 m. Beveik visą XIX a. miestas kentėjo dėl pilietinių karų. 1884 m. Bažę pasiekė geležinkelis.

## Šaltiniai
Barbasena

**Barbasena** () – miestas pietryčių Brazilijoje, Minas Žeraiso valstijoje, Mantikeiros kalnagūbryje, 170 km į pietus nuo Belo Horizontės. Yra oro uostas, pro miestą eina Rio de Žaneiro–Belo Horizontės plentas ir geležinkelis. Maisto (kukurūzų, kavos, vaisių, ryžių perdirbimo), tekstilės (šilko), keramikos pramonė. Gėlininkystė (rožių auginimas). Veikia šilkininkystės institutas, yra bazilika.

## Istorija

Barbasena įkurta XVIII a. pab. Miesto teisės suteiktos 1840 m. Ilgą laiką tai buvo svarbus transporto centras tarp kasyklų.

## Šaltiniai
Kriaučiaus akmuo

**Kriaučiaus akmuo** – masyvus riedulys Kelmės rajone, Pakražančio seniūnijoje, Vileikių kaime. Riedulys guli plyname ariamame lauke, prie Kražių–Jauniškės kelio, beveik ant aptakios 157 m aukščio kalvos viršaus. Šis riedulys yra trečias pagal dydį Lietuvoje. Gamtos paminklu paskelbtas 1990 m.

## Apibūdinimas
Riedulio ilgis – 7,84 m, plotis – 7,65 m, aukštis – > 4 m, didžiausia horizontali apimtis – 23,2 m. Riedulio forma netaisyklinga, iš viršaus žvelgiant šiek tiek trikampiška, palyginti neblogai apzulinta; paviršius gana aptakus, turi, parvelkant riedulį, su storais lynais apibrūžintų vietų. Riedulį sudaranti uoliena – biotitinis-granitinis granitogneisas, melsvai pilkas su rusvom, rausvom dėmėm. Tiriant šlifą, nustatyti šie mineralai: plagioklazas, mikroklinas, kvarcas, granatas ir biotitas, cirkonas, apatitas. Kristalinių grūdelių dydžiai: mikroklino – iki 25 mm, kvarco – iki 5 mm, plagioklazo – 0,1-5 mm, granato ir biotito – iki 2 mm.

## Istorija
Šis riedulys (tiksliau virš žemės paviršiaus prasikišusi nedidelė viršutinė jo dalis) vietos gyventojams buvo senai žinoma. Tačiau tik 1974 m. čia dirbę melioratoriai pirmąkart buldozeriu prastumdė žemę ir plačiau atidengė riedulio nugarą. 1985 m. akmuo dar labiau buvo atkastas, užsimota jį žūtbūt iškelti į paviršių, paskelbti gamtos paminklu, padaryti prieinamu lankytojams. Keletą metų niekaip nepavyko iš vietos pajudinti apie 600 tonų sveriančio riedulio. 1989 m., panaudojus iš Mažeikių naftos gamyklos pasiskolintus skriemulių blokus su rankos storumo lynais ir dviem į žemę įkasamais inkarais, pavyko riedulį ištempti į paviršių ir nuvilkti iki artimiausios Vileikių kaimo kalvelės.

## Galerija

Vaizdas: Kriauciaus akmuo 02.jpg
Vaizdas: Kriauciaus akmuo 03.jpg
Vaizdas: Kriauciaus akmuo 04.jpg


## Taip pat skaitykite
* Didžiausi Lietuvos rieduliai

## Nuorodos
* Saugomų teritorijų valstybės kadastras  
* Geologijos informacinė sistema (GEOLIS). Geotopai
Bara do Korda

**Bara do Korda** () – miestas šiaurės rytų Brazilijoje, Maranjauno valstijoje, į vakarus nuo Terezinos, prie Mearino ir Kordos upių santakos. Yra vietinis oro uostas, pro miestą eina Natalio–Vanderlandijos plentas. Apylinkėse auginami kukurūzai, ryžiai, verčiamasi gyvulininkyste. Netoli miesto yra gipso telkinys.

Savivaldybės plotas – 5203 km², gyventojų skaičius – 88 895 (iš jų 55 430 mieste, 2021 m.).

## Istorija

Bara do Korda įkurta 1835 m. Nuo 1972 m. pagal Nacionalinę integracijos programą daug žmonių į šį miestą atvyksta iš Brazilijos Šiaurės rytų regiono.

## Šaltiniai
Bara do Garsasas

**Bara do Garsasas** () – miestas pietvakarių Brazilijoje, Mato Groso valstijoje, Gojaso valstijos pasienyje, Aragvajos upės pakrantėje, 550 km nuo Kujabos. Yra oro uostas, plentai į Beleną, Kampo Grandę, Kujabą, Braziliją. Žvejybinis uostas. Maisto (pieno, mėsos) pramonė. Vystomas turizmas. Netoli Bara do Garsoso yra Agvas Kenteso parkas, su karštosiomis versmėmis, sporto ir poilsio kompleksais. Miestas taip pat žymus Kristaus Atpirkėjo paminklo kopija. Vyskupijos centras.

## Istorija

Bara do Garsasas įkurtas 1924 m., o miestu tapo 1948 m.

## Šaltiniai
Bara do Pirajus

**Bara do Pirajus** () – miestas pietryčių Brazilijoje, Rio de Žaneiro valstijoje, ~100 km į šiaurės vakarus nuo Rio de Žaneiro, prie Pietų Paraibos ir Pirajaus upių santakos. Per Bara do Pirajų eina Rio de Žaneiro–San Paulo kelias ir geležinkelis. Chemijos, metalurgijos, tekstilės, maisto pramonė. Yra katedra, universitetas.

## Istorija

Gyventojai į regioną pradėjo keltis nuo XVIII a. antros pusės, 1864 m. teritoriją pasiekė geležinkelis. Bara do Pirajus oficialiai įkurtas 1890 m.

## Šaltiniai
Panamos karališkoji audiencija

**Panamos karališkoji audiencija** () - trys skirtingi administraciniai vienetai, apėmę skirtingas teritorijas:
* Panamos karališkoji audiencija (1538-1543);
* Panamos karališkoji audiencija (1563-1718);
* Panamos karališkoji audiencija (1722-1751);
Bara Mansa

**Bara Mansa** () – miestas pietryčių Brazilijoje, Rio de Žaneiro valstijoje, 127 km į šiaurės vakarus nuo Rio de Žaneiro, prie Pietų Paraibos upės. Per šį miestą eina San Paulo–Rio de Žaneiro geležinkelis ir plentas. Metalo apdirbimo, juodosios ir spalvotosios metalurgijos, chemijos, elektronikos ir elektrotechnikos, maisto pramonė. Yra universitetinis centras, 1833 m. įkurta bažnyčia.

## Istorija

Gyventojai vietovėje pradėjo kurtis nuo XVIII a. antros pusės. Gyvenvietė pradėjo augti XIX a., o Bara Mansa oficialiai įkurta 1832 m.

## Šaltiniai